Kryddlegið kjöt í pakkningum tilbúið til eldunar á grilli er áberandi í verslunum yfir sumartímann og afar handhægt að grípa með sér og skella á grillið . Fiskur er ekki jafnáberandi en samt sem áður er hann sérlega ljúffengur grillaður . Best er að grilla stinnan fisk ef hann er settur beint á grillteinana . Þá henta vel fisktegundir eins og hlýri , langa , bleikja , lax , steinbítur , keila , skötuselur eða lúða . Grindin þarf að vera vel heit og olíuborin og síðan er fiskinum skellt á grindina . Dýrindis máltíð á góðum sumardegi með salati og léttri sósu . Steinbítur með kóríander - og límónusmjörifyrir 3 - 4 1 tsk. paprikukrydd 1 tsk. hvítlauksduft 1 tsk. laukduft 1 tsk. timjan 1 tsk. óreganó , þurrkað 1 tsk. sjávarsalt nýmalaður pipar eftir smekk 600 g steinbítur , í bitum 1 msk. ólífuolía til að pensla með 2 límónur í bátum til að bera fram með fiskinum Blandið öllu kryddinu saman og kryddið fiskinn . Einnig má nota tilbúið fiskikrydd að eigin vali . Smyrjið grindina vel og setjið fiskinn á meðalheitt grillið . Grillið í 3 - 4 mínútur á hvorri hlið . Þegar eggjahvítan úr fiskinum er farin að sprautast út er hann tilbúinn . Berið fram með smjörinu , límónusneiðum og góðu salati eða kartöflum . 4 msk. smjör , kúfaðar , við stofuhita 2 hvítlauksgeirar , marðir safi úr ½ límónu 2 msk. kóríander , smátt saxað Mýkið smjörið aðeins í örbylgjuofni ef það er ekki við stofuhita en alls ekki bræða það . Blandið hvítlauk , safa og kóríander saman við og hrærið með gaffli . Búið til litla rúllu úr smjörinu og vefjið plastfilmu utan um og setjið í kæli í að minnsta kosti 15 mínútur . Ef ekki er tími til þess má kæla smjörið í nokkrar mínútur og bera það fram í skál með fiskinum .